Il-prodotti u s-servizzi fl-2011 (Il-ġbir u l-analiżi ta' informazzjoni)

L-Osservatorju Ewropew tar-Riskji: antiċipazzjoni tal-bidla It-tixrid tar-riżultati tal-Istħarriġ Ewropew tal-Intraprizi dwar Riskji Ġodda u Emerġenti (ESENER): avvenimenti nazzjonali addizzjonali għat-tnedija u t-tixrid tar-rapport u s-sommarju (ippubblikati fi 22 lingwa). It-tlestija tal-Fażi 2 ta' tbassir rigward 'l-impatt fuq is-sigurtà u s-saħħa ta’ innovazzjonijiet teknoloġiċi f' ‘impjiegi ekoloġiċi‧ sal-2020'. Il-Fażi 3 nbdiet, inkluż seba’ workshops ta’ bini ta’ xenarji b’esperti u dawk li jfasslu l-politika. Pubblikazzjonijiet dwar: — Tbassir ta’ riskji ġodda u emerġenti għall-OSH assoċjati ma’ teknoloġiji ġodda f' ‧impjiegi ekoloġiċi‧ sal-2020: Il-Fażi 1 – fatturi prinċipali ta’ bidla, u l-Fażi 2 – teknoloġiji ewlenin; — L-OSH f’ċifri: Is-sigurtà u s-saħħa fuq il-post tax-xogħol fis-settur tat-trasport – ħarsa ġenerali; — Servizzi ta’ emerġenza: analiżi tal-letteratura dwar ir-riskji dwar is-sigurtà u s-saħħa fuq il-post tax-xogħol; — Vjolenza u fastidju fuq il-post tax-xogħol: stampa Ewropea; — Sommarju online tas-seminar dwar “In-nisa u l-OSH”. Il-finalizzazzjoni tal-pjattaforma online “OSHwiki” u t-78 artiklu li kienu kkummissjonati minn awturi esperti. L-Informazzjoni dwar l-Ambjent tax-Xogħol: kondiviżjoni ta' għarfien dwar prattika tajba fil-livell tal-post tax-xogħol Provvediment tal-kompetenza esperta tal-OSH lill-kampanja Ewropea dwar manutenzjoni sikura, inkluża l-parteċipazzjoni f’avvenimenti nazzjonali u internazzjonali, u l-pubblikazzjoni ta’: — Skedi informattivi – (Legionella u l-marda tal-legionnaires, Manutenzjoni sikura fl-agrikoltura); — Manutenzjoni fl-agrikoltura – Gwida dwar is-Sigurtà u s-Saħħa; — Il-premji Ewropej għal prattika tajba 2010/11 – kampanja Ewropea dwar manutenzjoni sikura; — Legionella u l-marda tal-legionnaires: ħarsa ġenerali lejn il-politika; — Tliet E-fatti biex jappoġġaw il-kampanja ta’ Manutenzjoni Sikura. Tnedija tal-proġett ta’ Għodda Interattiva Online għall-Valutazzjoni tar-Riskju (OiRA) fil-Kungress Dinji dwar is-Sigurtà u s-Saħħa fuq il-Post tax-Xogħol. Żvilupp tal-għodod OiRA f’10 pajjiżi, u diskussjonijiet għall-iżvilupp fi 8 pajjiżi oħra. Pubblikazzjoni ta’ skedi informattivi, rapporti u studji ta’ każijiet dwar it-trasport fit-triq, il-kultura tas-sigurtà, il-promozzjoni tas-saħħa mentali, inċentivi ekonomiċi u manutenzjoni sikura. Il-Komunikazzjoni, it-twettiq tal-Kampanji u l-Promozzjoni Kampanja Ewropea dwar Manutenzjoni Sikura: it-tieni u l-aħħar sena. Iċ-ċeremonja tal-għoti ta’ premji għal prattika tajba; Summit; il-Pakkett ta’ Għajnuna għall-Kampanja Ewropea; 53 imsieħba uffiċjali tal-kampanja tal-UE; l-iżvilupp ta’ sett ta’ għodod għat-twettiq tal-kampanji online; it-tħejjija għall-kampanja tal-2012-2013 Working together for risk prevention (Naħdmu flimkien għall-prevenzjoni tar-riskji). Pubblikazzjonijiet f’diversi ilsna fuq l-internet u stampati u prodotti ta’ informazzjoni, għodod u servizzi dwar is-sigurtà u s-saħħa fuq il-post tax-xogħol. Promozzjoni ta’ informazzjoni dwar l-OSH inklużi proġetti dwar l-OSH u t-trasport; l-OSH u d-dħaħen tat-tabakk fl-ambjent; in-nisa fuq il-post tax-xogħol; is-sejbiet ta’ ESENER (erba’ seminars nazzjonali fl-2011). Tnedija pubblika tal-proġett OiRA (valutazzjoni interattiva online tar-riskju) u l-iżvilupp tal-istrateġija ta’ promozzjoni u diffużjoni OiRA. Parteċipazzjoni attiva jew passiva f’aktar minn 160 avveniment tal-OSH, esibizzjonijiet u konferenzi. Żvilupp u ttestjar pilota ta’ sett ta’ għodod għall-għalliema li tikkaratterizza l-karattru popolari animat Napo. Kompetizzjoni tal-fotografija focus on risk prevention (fokus fuq il-prevenzjoni tar-riskju); premju għall-film dokumentarju dwar postijiet tax-xogħol li jġibu 'l quddiem is-saħħa. Żvilupp u xogħol fuq il-post ta’ stħarriġ ta’ opinjoni pan-Ewropea dwar attitudnijiet pubbliċi lejn l-OSH. Monitoraġġ u evalwazzjoni: studju dwar l-utilizzabbiltà tal-websajt; evalwazzjoni ta’ premju għall-film dwar postijiet tax-xogħol li jġibu 'l quddiem is-saħħa; analiżi tal-karattri animati Salus; monitoraġġ tal-midja. In-Netwerking u l-Koordinazzjoni Aktar żvilupp tan-netwerk b‘punti fokali, it-Tmexxija tal-Aġenzija u l-kollaborazzjoni ma’ organizzazzjonijiet Ewropej u Internazzjonali. Koordinazzjoni tan-netwerk tal-Kapijiet tal-Aġenziji u tan-netwerk tal-Kapijiet tal-Amministrazzjoni. Il-bini ta‘ kapaċitajiet istituzzjonali fil-Pajjiżi Kandidati u dawk Potenzjalment Kandidati (fondi assenjati). Evalwazzjoni tal-Istrateġija UE-OSHA 2009-2013.